پەیوەندییەکانی ھەرێمی کوردستان ‒ ئیسپانیا

پەیوەندییەکانی ھەرێمی کوردستان و ئیسپانیا پەیوەندییە دووقۆڵییەکانی نێوان ھەرێمی کوردستان و ئیسپانیایە. ھەرێمی کوردستان لە ساڵی ٢٠١٠ەوە لە ڕێگەی نوێنەرایەتییەکەوە لە مەدرید، پایتەختی ئیسپانیا پەرە بە پەیوەندییەکانی دەدات، لەکاتێکدا ئیسپانیا ھیچ نوێنەرایەتییەکی لە ھەرێمی کوردستاندا نییە.

لە ساڵی ٢٠١٤ مەسعوود بارزانی، سەرۆکی حوکومەتی ھەرێمی کوردستان ڕایگەیاندبوو، کوردستان بەھای پەیوەندییەکانی لەگەڵ ئیسپانیا بەرز دەنرخێنێت.

 پەیوەندی سیاسی 
ئیسپانیا سیاسەتێکی وردی بەرامبەر بە ناوچە کوردنشینییەکان ھەبووە، ئیسپانیا نایەوێت کورد جوداخواز بێت، ئەمەش لەبەر ئەوەیە ئیسپانیا خۆی کێشەی جوداخوازی نێوخۆیی ھەیە، کە کەتەلۆنییەکان و گروپەکانی دیکەن.

نوێنەری حوکومەتی ھەرێمی کوردستان لە مانگی یەکی ساڵی ٢٠١٤دا دەریخست کە پەیوەندییە ئابوورییەکانی نێوان ئیسپانیا و ھەرێم کەمترین ئاست بووە و تەنیا کۆمپانیایەکی کەمی ئیسپانیا لە ناوچەکەدا چالاکن.  لە مانگی ئابی ھەمان ساڵدا، دوای لەشکرکێشی داعش بۆ سەر عێراق، گارسیا مارگالۆ وەزیری دەرەوەی ئیسپانیا ڕایگەیاند، پشتیوانی سەربازی بۆ ھەرێمی کوردستان ھەمیشە بە ڕەزامەندی حکومەتی ناوەندی لە بەغدا دەبێت.  دواتر باس لەوە کرا کە ئیسپانیا خۆی لە ھاوکاریکردنی ھێزە کوردییەکان بەدوور گرتووە.  حکومەتی ئیسپانیا ڕیفراندۆمی سەربەخۆیی کوردی ڕەتکردەوە کە لە ئەیلوولی ٢٠١٧ بەڕێوەچوو 

 پەیوەندییەکانی کەتەلۆنیا و کوردەکان 
دوای ئەنجامدانی ڕیفراندۆمی سەربەخۆیی کوردستان لە ئەیلوولی ٢٠١٧، سەرۆکی کەتەلۆنیا پیرۆزبایی لە دەسەڵاتدارانی کوردی کرد بۆ ئەنجامدانی ڕیفراندۆمەکە. ھەروەھا سەرۆکی پارتی دیموکراتی ئەوروپای کەتەلۆنیا و سەرۆکی پێشووی کەتەلۆنیا ڕایگەیاند کە پشتگیری لە ھەوڵی سەربەخۆیی کوردەکان دەکەن. فەلاح مستەفا بەکر وەزیری دەرەوەی ھەرێمی کوردستان لە مانگی ئایاری ٢٠١٧ بە مەبەستی پتەوکردنی پەیوەندییە دووقۆڵییەکانی نێوان کوردستان و کەتەلۆنیا سەردانی کەتەلۆنیای کرد.

 سەرچاوەکان 

پۆل:پەیوەندییەکانی دەرەوەی ھەرێمی کوردستان
پۆل:کوردستان
پۆل:ھەرێمی کوردستان
پۆل:کەتەلۆنیا
پۆل:ئیسپانیا